[Foto's] Man sterf toe motor deur Pta-huis ploeg | Maroela Media
Die motor wat in die huis tot stilstand gekom het. Foto: Netcare 911
Xander Loubser, woordvoerder van Best Care-ambulansdienste, het Woensdag aan Maroela Media gesê die ongeluk het omstreeks 23:00 in Suiderberg, in die weste van Pretoria, plaasgevind.
"Die man het vermoedelik in 'n westelike rigting in Irvinelaan gery, toe hy beheer oor die motor verloor en by die T-aansluiting van Dorpstraat deur 'n erf se heining én 'n huismuur gebars het," het Loubser gesê.
Die motor het in die huis se sitkamer tot stilstand gekom. "Die man het ernstige hoofbeserings opgedoen en is op die toneel dood verklaar," het Loubser gesê.
Paramedici van Netcare 911 was ook op die toneel.
Niemand in die huis het seergekry nie. Die omstandighede rondom die ongeluk word ondersoek. Die man se identiteit is nog nie bekend nie.
Die motor wat in die huis tot stilstand gekom het. Foto: Best Care
Spoed het 'n besliste rol hier gespeel. Om deur 'n heining en muur te bars veg dit dat die motor beslis bokant dit 60 k/m in die dorpsgebied gery het.
Meegevoel met bestuurder se naasbestandes en friende.
Het die huis nie meubels in gehad nie. Ek sien niks.
Spoed was verseker n faktor hier om so deur 'n muur te kan jaag.
Ek verstaan dat elkeen van ONS Ma net mens is en Almal het hul opinie en is geregtig daarop….daar gelaat….Dit is my Oom Wat oorlede is en ja ONS Almal kan dink aan watse ernstige nagevolge Dit ook kon he, maar ONS is baie dankbaar niemand anders is betrokke of beseer. Kan Ek Groot asb vra dat elkeen Wat voel hulle wil hul opinie lig……dink asb aan die huisgesin, sy Vrou, pragtige 5 dogters en sy kleinkinders Wat dalk Jul opinies lees…..mens wil tog NIE Wanneer jou geliefde van jou geneem word, he Mense moet negatiewe dinge te se he… Lees meer »